Առասպել կա, որ մի հայ քահանա, բուժելով բռնակալ Լենկ-Թեմուրին՝ խնդրում է զավթիչից ազատ արձակել այնքան գերի, որքան կտեղավորվեր այդ փոքրիկ եկեղեցում: Եվ երբ ստրկությունից ազատագրվողները մտնում էին եկեղեցի, քահանան նրանց թռչուն էր դարձնում: Այդ պատճառով վանքն անվանում են «Հավուց Թառ» (հավքերի թռիչք): Վանքի երկրորդ անվանումն է Ամենափրկիչ, քանի որ այնտեղ է եղել նշանավոր ամենափրկիչ տիպի խաչքարը՝ սուրբ խաչելությամբ: